ai4bharat/Pralekha huggingface dataset:
रक्षा मंत्रालय
यूपीएससी द्वारा संयुक्त रक्षा सेवा परीक्षा , 2018 का परिणाम घोषित
संघ लोक सेवा आयोग  ने आज संयुक्त रक्षा सेवा परीक्षा , 2018 के परिणाम घोषित कर दिए हैं। रक्षा मंत्रालय के सेवा चयन बोर्ड द्वारा आयोजित साक्षात्कार के परिणामों के आधार पर जिन 195  उम्मीदवारों ने अक्टूबर 2019 से शुरू होने वालेऑफिसर्स ट्रेनिंग एकेडमी, चेन्नई के110वें अल्पकालिक सेवा कमीशन पाठ्यक्रम  , और  ^ऑफिसर्स ट्रेनिंग एकडेमी, चेन्नई के 24वें अल्पकालिक सेवा कमीशन महिला  पाठ्यक्रम, के लिए प्रवेश हेतु अंतिम रूप से अर्हता प्राप्त कर ली है, उनकी सूचियां योग्यताक्रम में नीचे दी गई हैं। 110वें अल्पकालिक सेवा कमीशन पाठ्यक्रम   की सूची में उन उम्मीदवारों के नाम भी शामिल हैं, जिन्हें पहले इसी परीक्षा के परिणाम के आधार पर भारतीय सैन्य अकादमी, देहरादून, नौसेना अकादमी, एझिमाला, केरल और वायु सेना अकादमी, हैदराबाद  प्रशिक्षण पाठ्यक्रमों में प्रवेश के लिए अनुशंसित किया गया था।
सरकार द्वारा यथासूचित रिक्तियों की संख्या 110वें अल्पकालिक सेवा कमीशन पाठ्यक्रम  के लिए 225 और  24वें अल्पकालिक सेवा कमीशन महिला  पाठ्यक्रम के लिए 12 हैं।
इस योग्यता सूची को तैयार करते समय उम्मीदवारों की स्वास्थ्य परीक्षा के परिणाम को ध्यान में नहीं रखा गया है। सभी उम्मीदवारों की उम्मीदवारी अनंतिम है। इन उम्मीदवारों की जन्म-तिथि और शैक्षिक योग्यता की जांच सेना मुख्यालय द्वारा की जाएगी।
उम्मीदवार, परिणाम से संबंधित जानकारी संघ लोक सेवा आयोग की वेबसाइट http://www.upsc.gov.in से भी प्राप्त कर सकते हैं। तथापि, उम्मीदवारों के अंक, अंतिम परिणाम घोषित होने के 15 दिनों के अंदर आयोग की वेबसाइट पर उपलब्ध होंगे और ये 30 दिनों की अवधि के लिए उपलब्ध रहेंगे।
रक्षा मंत्रालय
नौसेना प्रमुख एडमिरल आर हरि कुमार अमेरिका के दौरे पर
नौसेना प्रमुख एडमिरल आर हरि कुमार ने 19 से 22 सितंबर 2023 तक संयुक्त राज्य अमेरिका में आयोजित 25 वीं अंतर्राष्ट्रीय समुद्री शक्ति संगोष्ठी  में भाग लिया।
अंतर्राष्ट्रीय समुद्री शक्ति संगोष्ठी का आयोजन अमेरिकी नौसेना द्वारा यूएस नेवल वॉर कॉलेज, न्यूपोर्ट, रोड आइलैंड में किया जाता है और भारत-प्रशांत क्षेत्र में समुद्री सहयोग बढ़ाने के साझा दृष्टिकोण की दिशा में विदेशी मित्र देशों  के साथ जुड़ने का अवसर प्रदान करता है।
नौसेना प्रमुख एडमिरल आर हरि कुमार ने आईएसएस आयोजन के अवसर पर संयुक्त राज्य अमेरिका, ऑस्ट्रेलिया, मिस्र, फिजी, इजरायल, इटली, जापान, केन्या, पेरू, सऊदी अरब, सिंगापुर और ब्रिटेन सहित विभिन्न देशों के अपने समकक्षों के साथ द्विपक्षीय वार्ता भी की।
राजकीय यात्रा के दौरान आयोजित व्यापक कार्यक्रम स्वतंत्र खुले और समावेशी भारत-प्रशांत क्षेत्रएवं अंतर्राष्ट्रीय नियम आधारित व्यवस्था के विजन को साकार करने की दिशा में भारतीय नौसेना की दृढ़ता का प्रदर्शन है।
यात्रा के दौरान मालाबार, आरआईएमपीएसी, सी ड्रैगन और टाइगर ट्रायम्फ जैसे द्विपक्षीय और बहुपक्षीय अभ्यासों में भारतीय नौसेना  - संयुक्त राज्य नौसेना  परिचालन के जुड़ाव की खोज की दिशा में व्यापक विचार-विमर्श किया गया। विभिन्न क्षेत्रों में पारस्परिकता को संस्थागत बनाने के लिए दोनों नौसेनाओं के बीच नियमित विषय वस्तु विशेषज्ञ आदान-प्रदान भी होता है।
आईएसएस आयोजन के अवसर पर नौसेना प्रमुख  ने प्रशिक्षित कर्मियों की भर्ती और प्रतिधारण के विशेष संदर्भ में मानव संसाधन प्रबंधन की चुनौतियों, अग्निपथ योजना, महिलाओं को सशक्त बनाने और भारतीय नौसेना को लिंग-तटस्थ बल में चलाने की दिशा में भारत की पहल के बारे में विस्तार से बात की।
नौसेना प्रमुख  की संयुक्त राज्य अमेरिका की यात्रा ने द्विपक्षीय सहयोग को गहरा करने के साथ-साथ हिंद-प्रशांत क्षेत्र में विविध भागीदारों के साथ जुड़ने हेतु नौसेना से नौसेना की शीर्ष स्तर की भागीदारी के लिए एक महत्वपूर्ण अवसर प्रदान किया।
पर्यावरण, वन एवं जलवायु परिवर्तन मंत्रालय
पर्यावरण, वन एवं जलवायु परिवर्तन राज्य मंत्री ने 'वायु: महत्वपूर्ण प्राण शक्ति' पर राष्ट्रीय युवा सम्मेलन के समापन सत्र को संबोधित किया
देश के युवाओं से वायु प्रदूषण का मुकाबला करने के लिए भारतीय परंपरा को अपनाने का आग्रह
केंद्रीय पर्यावरण, वन एवं जलवायु परिवर्तन राज्य मंत्री श्री अश्विनी कुमार चौबे ने आज ओडिशा में 'वायु: महत्वपूर्ण प्राण शक्ति'  पर राष्ट्रीय युवा सम्मेलन के समापन सत्र को संबोधित किया।
इस अवसर अपने विचार प्रकट करते हुए श्री चौबे ने जीवन को बरकरार रखने और उसका पोषण करने में पंचमहाभूत- यानी सृष्टि के पांच मूल तत्वों की भूमिका पर बल दिया। पृथ्वी और प्रकृति के साथ सद्भाव में रहने वाली प्राचीन भारतीय सभ्यताओं द्वारा छोड़े गए ज्ञान के अथाह भंडार की सराहना करते हुए उन्होंने कहा कि अब समय आ चुका है जब भारत, भारतीय विचारों के महत्व और प्रासंगिकता को नए सिरे से तलाश करे। उन्होंने कहा कि भारतीय विश्व दृष्टिकोण को वैश्विक स्तर पर बढ़ावा देने के लिए कदम उठाए गए हैं।
उन्होंने वायु गुणवत्ता प्रबंधन के विभिन्न पहलुओं जैसे वायुमंडलीय विज्ञान, तापीय प्रदूषण, मौसम विज्ञान की भूमिका, वायु की संरचना, जलवायु परिवर्तन, कृषि पर प्रभाव आदि पर आयोजित तकनीकी सत्रों के आयोजन और पेपर प्रस्तुत करने के माध्यम से किए गए ज्ञान के प्रसार की सराहना की।
श्री चौबे ने कहा कि केंद्र सरकार ने देश में वायु गुणवत्ता प्रबंधन के लिए वायु प्रदूषण में कमी लाने के लक्ष्यों सहित राष्ट्रीय स्वच्छ वायु कार्यक्रम तैयार करने, वायु गुणवत्ता निगरानी नेटवर्क  बढ़ाने आदि जैसे अनेक उपाय किए हैं। उन्होंने कहा कि यह सम्मेलन सभी महत्वपूर्ण हितधारकों को एक साथ लाकर और वायु गुणवत्ता सुधार पर चर्चा को व्यापक बनाने में हमारी मदद करते हुए इन प्रयासों को आगे बढ़ाता है। यह सम्मेलन इस संदेश पर बल देता है कि हमें प्रकृति के अनुसार ढलने तथा प्रकृति और संस्कृति के साथ सम्मानपूर्वक व्यवहार करने की आवश्यकता है।
श्री चौबे ने 900 से अधिक प्रतिनिधियों की इस सभा को संबोधित करते हुए कहा कि भारत के भविष्य के निर्माण में देश के युवाओं की महत्वपूर्ण भूमिका है और युवाओं को रचनात्मक रूप से साथ जोड़ने और वायु गुणवत्ता की चुनौतियों को हल करने के लिए उन्हें अपने अभिनव विचार व्यक्त करने का मंच प्रदान करने के सरकार के प्रयासों को इस प्रकार के युवा सम्मेलन और भी गति प्रदान करते हैं।
शिक्षा 'ओ' अनुसंधान विश्वविद्यालय, भुवनेश्वर, ओडिशा में केंद्रीय प्रदूषण नियंत्रण बोर्ड के साथ पर्यावरण, वन एवं जलवायु परिवर्तन मंत्रालय ने इस युवा सम्मेलन में देश में वायु प्रदूषण से निपटने के लिए आधुनिक और पारंपरिक ज्ञान के संयोग को याद किया।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 215.67 करोड़ खुराक  दी गई
- पिछले 24 घंटों में 19,25,881 खुराक दी गई
- भारत में इस समय सक्रिय मामलों की संख्या 45,749
- सक्रिय मामले 0.1 प्रतिशत
- मरीजों के स्वस्थ होने की दर इस समय 98.71 प्रतिशत
- पिछले 24 घंटों में 5,675 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,39,36,092 हुई
- पिछले 24 घंटों में 5,108 नये मामले दर्ज
- दैनिक पॉजिटिविटी दर 1.44 प्रतिशत
- साप्ताहिक पॉजिटिविटी दर 1.70 प्रतिशत
- अब तक कुल 89.02 करोड़ जांच की जा चुकी हैं; पिछले 24 घंटों में 3,55,231 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
वाणिज्य एवं उद्योग मंत्रालय
श्री पीयूष गोयल ने स्टार्टअप्स से भारत को ऊर्जा और रक्षा क्षेत्र में आत्मनिर्भर बनाने के लिए सहायता करने का आह्वान किया
‘सदी के सबसे बड़े संकट’ कोविड-19 को एक अवसर में बदल दिया गया, जिस दौरान हमारे कई लड़के और लड़कियां समस्याओं के नवीन समाधान लेकर आए: श्री पीयूष गोयल
आत्मनिर्भर भारत पहल से 8 साल पहले शुरू हुआ मेक इन इंडिया कार्यक्रम और कोविड-19 के परिणाम, सब कुछ मिलकर भारत को विकास की राह पर ले जाने में सहायता कर रहे हैं: श्री गोयल
स्टार्टअप्स के लिए सरकार के दरवाजे 24x7 खुले हुए हैं: श्री गोयल
हर संकट को अवसर में बदला जा सकता है, जैसे-कोविड-19 को बदला गया। केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण और वस्त्र मंत्री श्री पीयूष गोयल ने बंगलुरू में हुए ईटी स्टार्टअप अवार्ड्स में कहा कि कोविड-19 एक बड़ा संकट है और ‘सदी के सबसे बड़े संकट’ को एक अवसर में बदल दिया गया, जिस दौरान हमारे लड़के और लड़कियां समस्याओं के नवीन समाधान लेकर आए।
श्री गोयल ने कहा कि इसी तरह मौजूदा युद्ध संकट में कई अवसर खोजे जा सकते हैं। मौजूदा यूक्रेन-रूस संकट हम लोगों को सचेत करने वाली घटना है कि कच्चे तेल और रक्षा उपकरणों के लिए किसी पर निर्भर नहीं होना चाहिए। उन्होंने स्टार्टअप्स से भारत को ऊर्जा आवश्यकताओं के लिए आत्मनिर्भर बनने में सहायता करने के लिए कहा। कुछ स्टार्टअप्स रक्षा उपकरणों के स्वीदेशीकरण के लिए नए तरीकों पर विचार कर रहे हैं। उन्होंने यह भी कहा कि वर्तमान हालात आत्मनिर्भर भारत पहल से 8 साल पहले शुरू हुए मेक इन इंडिया कार्यक्रम और कोविड-19 के परिणाम, सब कुछ मिलकर भारत को विकास की राह पर ले जाने में सहायता कर रहे हैं। ईटी के कार्यकारी संपादक श्री बोधिसत्व गांगुली के साथ संवाद के दौरान श्री गोयल ने कई उदाहरण गिनाए जहां स्टार्टअप्स समस्याओं के समाधान के लिए समाधान उपलब्ध करा सकते हैं।
केंद्रीय मंत्री ने भरोसा दिलाया कि सरकार उनकी आवश्यकताओं को सुन रही है और उसके दरवाजे 24×7 खुले हुए हैं।
बंगलुरू की यातायात की समस्या का उल्लेख करते हुए श्री गोयल ने स्टार्टअप्स के यातायात को सुगम बनाने के लिए समाधान खोजने के लिए कहा।
कल रात हुए समारोह के दौरान संवाद सत्र से पहले, रेल मंत्री श्री अश्विनी वैष्णव ने पुरस्कार वितरित किए और उपस्थित लोगों को संबोधित किया। उन्होंने कहा कि सेमीकंडक्टर नीति स्टार्टअप्स को समर्थन उपलब्ध कराती है।
इकोनॉमिक टाइम्स स्टार्टअप पुरस्कार नौ श्रेणियों- स्टार्टअप ऑफ द ईयर, मिडास टच, वुमेन अहेड, कमबैक किड, बेस्ट ऑन कैम्पस, सोशल एंटरप्राइज, टॉप इनोवेटर, बूट्स ट्रैप कैम्प और कोविड-लेड बिजनेस ट्रांसफॉर्मेशन में प्रस्तुत किए गए।
उप राष्ट्रपति सचिवालय
उपराष्ट्रपति ने ‘किसान दिवस’ के अवसर परकिसानों के साथ बातचीत की
बातचीत से ही किसानों की समस्याओं का समाधान संभव: उपराष्ट्रपति
खाद्य सुरक्षा और राष्ट्र की प्रगति कृषि पर ही आधारित है : उपराष्ट्रपति
खेती को लाभकारी और उपादेय बनाने को कहा
किसानों ने उपराष्ट्रपति के साथ जैविक और प्राकृतिक खेती से उत्पादकता बढ़ाने के अनुभव साझा किए
उपराष्ट्रपति श्री एम. वेंकैया नायडू ने आज कहा कि किसानों द्वारा उठाए जा रहे सभी मुद्दों का हल बातचीत के जरिए ही निकल सकता है।
हैदराबाद में अपने निवास पर किसान दिवस के अवसर पर प्रगतिशील किसानों के एक दल से भेंट करते हुए उपराष्ट्रपति ने कहा कि किसी भी मुद्दे काहल बातचीत के जरिये ही निकाला जा सकता है और साथ ही उन्होंने कहा कि सरकार ने पहले ही बता दिया है कि वो किसान संगठनों के साथ संवाद के लिए सदैव तैयार है।
किसान दिवस पर उन्होंने कहा कि देश की प्रगति और खाद्य सुरक्षा कृषि पर निर्भर हैं, अतः ज़रूरी है कि कृषि को टिकाऊ और लाभकारी बनाया जाये।
किसानों की आमदनी दोगुनी करने के लिए सरकार द्वारा उठाए कदमों की चर्चा करते हुए श्री नायडू ने कृषि की उत्पादकता बढ़ाने और उसे मौसम परिवर्तन से निरापद बनाने की आवश्यकता पर बल दिया। उन्होंने फसल विविधीकरण, जैविक खेती को बढ़ाने पर भी जोर दिया।
इस संदर्भ में उन्होंने कोल्ड स्टोरेज सुविधाओं, कृषि माल ढुलाई तथा कृषि विपणन के लिए जरूरी कृषि इंफ्रास्ट्रक्चर को मजबूत करने की आवश्यकता पर बल देते हुए कहा कि ई-नाम से कृषि उत्पादों के लिए वृहत्तर बाज़ार उपलब्ध हो सकेगा।
मैनेज  द्वारा किए गए एक अध्ययन को उद्धृत करते हुए उपराष्ट्रपति ने किसानों से आमदनी के अन्य साधन खोजने का आग्रह किया। अध्ययन के अनुसार जिन इलाकों में किसान संबद्ध गतिविधियों और मुर्गी पालन व्यवसाय से जुड़े है वहां किसानों द्वारा आत्महत्या किए जाने की घटनाएं नहीं हुई हैं।
कोविड-19 महामारी के दौरान भी खाद्यान्न का रिकॉर्ड उत्पादन करने के लिए श्री नायडू ने किसानों की सराहनाकी।
किसानों ने भी उपराष्ट्रपति के साथ अपने अनुभव साझा किए।
उन्होंने बताया कि शुरुआती झिझक के बाद जैविक और प्राकृतिक खेती को अपनाने के बाद वे काफी खुश है क्योंकि उन्हें कृषि में विविधीकरण से काफी लाभ मिल रहा है। अब ये किसान कृषि की पारंपरिक पद्धति अपना रहे हैं। उन्होंने बताया कि पारंपरिक खेती को टेक्नोलॉजी के साथ मिलाने के बाद, कम लागत पर अधिक पैदावार से उनके लाभ में भी इजाफा हुआ है। उन्होंने बाज़ार की उपलब्धता को सबसे जरूरी बताया।
भेंट करने वाले किसानों में कुरनूल जिले के श्री बायरापक्ष राजू 500 प्रकार के बीजों की खेती करते हैं तथा सोशल मीडिया के माध्यम से अन्य किसानों को सलाह भीदेते हैं।
वहीं के किसान दम्पत्ति श्रीमती लावण्या रेड्डी तथा श्री रमन रेड्डीजैविक विधि से धान और दलहन की खेती करते हैं और स्वयं ही उसे बेचते भी है।
रंगारेड्डी जिले के श्री सुखवासी हरीबाबू फल, सब्जी और औषधीय पौधे उगाते हैं।
इस भेंट के अवसर पर पद्म श्री पुरस्कार से सम्मानित तथा रायथू नेष्ठाम के संपादक श्री येदलापति वेंकटेश्वर राव भी उपस्थित रहे।
इससे पहले आज किसान दिवस के अवसर पर उपराष्ट्रपति ने देश की खाद्य सुरक्षा सुनिश्चित करने के लिए सभी किसानों का अभिनंदन किया और शुभकामनाएं दीं।
उपभोक्ता कार्य, खाद्य एवं सार्वजनिक वितरण मंत्रालय
अंतर-मंत्रालय समिति ने प्याज एवं टमाटर की कीमतों और उपलब्धता की समीक्षा की
उपभोक्ता कार्य विभाग ने एक अंतर-मंत्रालय समिति के माध्यम से आज फिर अन्य बातों के अलावा प्याज एवं टमाटर की कीमतों और इनकी उपलब्धता की समीक्षा की। इस बैठक में कृषि एवं किसान कल्याण मंत्रालय, वाणिज्य मंत्रालय, खाद्य प्रसंस्करण मंत्रालय, नैफेड, मदर डेयरी, केंद्रीय भंडार के प्रतिनिधियों, दिल्ली सरकार के प्रतिनिधि, एपीएमसी आजादपुर के प्रतिनिधि और उपभोक्ता कार्य विभाग के वरिष्ठ अधिकारियों ने भाग लिया।
बैठक के दौरान यह बताया गया कि दीपावली की छुट्टियों के कारण आपूर्ति में कुछ व्यवधान आए हैं और कुछ उत्पादक क्षेत्रों में बारिश होने से कटाई प्रभावित हुई है। इस वजह से कीमतों में वृद्धि हुई है, लेकिन आवक में बढ़ोतरी, जो शुरू हो चुकी है, का सीधा असर थोक एवं खुदरा बाजारों में कीमतों को थामने और फिर इसमें कमी लाने पर पड़ेगा।
टमाटर के मामले में यह बताया गया कि आंध्र प्रदेश, तमिलनाडु, महाराष्ट्र और कर्नाटक में कटाई चल रही है। वैसे तो टमाटर की आवक में सुधार होने लगा है, लेकिन महाराष्ट्र और कर्नाटक में भारी बारिश के कारण यह कुछ हद तक प्रभावित हुई है। राजस्थान, मध्य प्रदेश, हरियाणा और उत्तर प्रदेश में कटाई जारी रहने से नवंबर के मध्य में इसकी आवक में सुधार होने की उम्मीद है।
निम्नलिखित तालिका दिल्ली आजादपुर मंडी में इनकी आवक के विवरण को दर्शाती है :
|
|
दिल्ली एपीएमसी में आवक की तिथि
|
|
टमाटर
|
|
प्याज
|
|
1 नवंबर
|
|
531.1
|
|
769.5
|
|
31 अक्टूबर
|
|
363.7
|
|
768.4
|
|
30 अक्टूबर
|
|
487.8
|
|
814.5
|
|
29 अक्टूबर
|
|
165.0
|
|
206.2
|
|
28 अक्टूबर
|
|
268.2
|
|
236.7
कृषि मंत्रालय के एक वरिष्ठ अधिकारी ने यह भी बताया गया कि कर्नाटक एवं आंध्र प्रदेश में खरीफ प्याज की कटाई चल रही है और महाराष्ट्र, मध्य प्रदेश एवं राजस्थान में इसकी शुरुआत हो गई है। देर से खरीफ की बुवाई महाराष्ट्र, मध्य प्रदेश और गुजरात में पूरी हो गई है। अब तक प्राप्त रिपोर्टों के अनुसार, खरीफ के अंतर्गत बुवाई क्षेत्र कवरेज या रकबा पिछले वर्ष की तुलना में अधिक होने की उम्मीद है।
उपभोक्ताओं को और राहत देने के लिए निम्नलिखित महत्वपूर्ण निर्णय लिए गए हैं:
1. मदर डेयरी दिल्ली के बाजार में खुदरा बिक्री के लिए खुले बाजार से बेहतर प्याज हासिल करके प्याज की अपनी आपूर्ति बढ़ाएगी। एपीएमसी दिल्ली इस कार्य को मदर डेयरी के लिए सुविधाजनक बनाएगी।
2. प्याज और टमाटर की आवाजाही को आसान बनाने के लिए ठोस कदम उठाए जा रहे हैं।
3. ऐसी भी खबरें हैं कि 80 कंटेनर प्याज को मिस्र और नीदरलैंड से आयात किया गया है, जहां से इसकी आपूर्ति के बाजारों तक पहुंचने की संभावना है।
पर्यटन मंत्रालय
भारत और ऑस्ट्रेलिया ने पर्यटन सहयोग के लिए समझौता ज्ञापन  पर हस्ताक्षर किए
महामारी के बाद दोनों देशों के बीच पर्यटन को बढ़ावा देने में समझौता ज्ञापन सहायता करेगा
भारत और ऑस्ट्रेलिया ने 11 फरवरी, 2022 को नई दिल्ली में पर्यटन के क्षेत्र में आपसी सहयोग के लिए समझौता ज्ञापन  पर हस्ताक्षर किए हैं। समझौता ज्ञापन पर भारत सरकार के पर्यटन मंत्रालय की ओर से वाणिज्य और उद्योग, उपभोक्ता कार्य, खाद्य और सार्वजनिक वितरण और वस्त्र मंत्री श्री पीयूष गोयल द्वारा तथा ऑस्ट्रेलिया सरकार की ओर से सांसद, व्यापार, पर्यटन और निवेश मंत्री माननीय दान तेहान द्वारा हस्ताक्षर किए गए।
यह समझौता ज्ञापन  पर्यटन के क्षेत्र में आपसी सहयोग को बढ़ाएगा और पर्यटन में द्विपक्षीय संबंधों के विस्तार को प्रोत्साहित करेगा। समझौता ज्ञापन पर्यटन से संबंधित सूचना व डेटा के आदान-प्रदान; पर्यटन हितधारकों, विशेष रूप से होटल और टूर ऑपरेटरों के बीच सहयोग; पर्यटन और आतिथ्य में प्रशिक्षण व शिक्षा प्रदाताओं के बीच सहयोग व आदान-प्रदान; पर्यटन और आतिथ्य क्षेत्रों में निवेश; टूर ऑपरेटरों, थोक व्यापारी, मीडिया और विचारों को प्रभावित करने व्यक्तियों के दौरे; उच्च गुणवत्तापूर्ण, सुरक्षित, नैतिक और सतत पर्यटन विकास; प्रमुख सांस्कृतिक, कलात्मक और खेल आयोजनों में रुचि; परस्पर देशों में लागू कानूनों, नियमों और निर्देशों पर यात्री शिक्षा के लिए अवसर और बहुपक्षीय मंचों में पर्यटन पर आपसी सहयोग आदि क्षेत्रों में सहायता प्रदान करेगा।
ऑस्ट्रेलिया भारत के लिए सबसे महत्वपूर्ण पर्यटन सृजन करने वाले बाजारों में से एक है । ऑस्ट्रेलिया के साथ समझौता ज्ञापन पर हस्ताक्षर इस महत्वपूर्ण स्रोत बाजार से पर्यटकों के आगमन को बढ़ाने में सहायक होगा।
भारत और ऑस्ट्रेलिया ने पहले 18.11.2014 को पर्यटन के क्षेत्र में आपसी सहयोग पर समझौता ज्ञापन पर हस्ताक्षर किए थे। उक्त समझौता ज्ञापन की रूपरेखा के तहत भारत और ऑस्ट्रेलिया के बीच पर्यटन पर संयुक्त कार्य समूह की तीन बैठकें आयोजित की गईं। उपरोक्त समझौता ज्ञापन, वर्ष 2019 में समाप्त हो गया था।
समझौता ज्ञापन ने दोनों देशों के बीच पर्यटक यातायात को बढ़ावा देने में मदद की। पिछले कुछ वर्षों में भारत यात्रा पर आ रहे ऑस्ट्रेलिया के पर्यटकों की संख्या में निरंतर वृद्धि हुई है। 2016 में, 2,93,625 ऑस्ट्रेलियाई पर्यटक भारत आए थे तथा 2019 में पर्यटकों की संख्या बढ़कर 3,67,241 हो गयी। इसी तरह, ऑस्ट्रेलिया का दौरा करने वाले भारतीयों की संख्या भी 2,62,250 से बढ़कर 2019 में 5,89,539 हो गई। 27 नवंबर 2014 से, ऑस्ट्रेलिया के नागरिकों को, भारत इलेक्ट्रॉनिक पर्यटक वीजा की पेशकश कर रहा है।
वर्तमान में, पर्यटन मंत्रालय का 45 देशों के साथ समझौता है। उम्मीद है कि महामारी के बाद भारत और ऑस्ट्रेलिया के बीच पर्यटन के क्षेत्र में हुआ वर्तमान समझौता, दोनों देशों के बीच पर्यटन को बढ़ावा देगा।
एमजी / एएम / जेके
(Visitor Counter : 537
उप राष्ट्रपति सचिवालय
जिस देश में आप रहते हैं, वहां अपनी संस्कृति और विरासत को संरक्षित करें: उपराष्ट्रपति ने प्रवासी भारतीयों को सुझाव दिया
अपने मूल स्थान एवं समाज के लिए कुछ कार्य करें;
भारत आगे बढ़ रहा है और आगामी वर्षों में तीसरी सबसे बड़ी अर्थव्यवस्था बन जाएगा;
प्रवासी भारतीय दिवस 2019 में भाग लेने आए प्रवासी भारतीयों के साथ मुलाकात की
उपराष्ट्रपति श्री एम वैंकया नायडू ने कहा है कि दुनियाभर में रहने वाले प्रवासी भारतीयों को अपनी संस्कृति और विरासत को संरक्षित करना चाहिए और अपने मूल स्थान एवं समाज के लिए कार्य करना चाहिए। वह प्रवासी भारतीय दिवस 2019 में भाग लेने आए प्रवासी भारतीयों के साथ बातचीत कर रहे थे, जिसका आयोजन उत्तर प्रदेश के वराणसी में हुआ था और जो उपराष्ट्रपति से मिलने यहां आए हुए थे।
श्री नायडू ने कहा कि व्यक्ति को हमेशा पांच चीजों- मां, मूल स्थान, मातृभाषा, मातृभूमि और शिक्षक – का स्मरण करना चाहिए। उन्होंने प्रवासी भारतीयों को सलाह दी कि वे जब भी अपने घर पर हों तो अपनी मातृभाषा में ही बातचीत करें। उन्होंने प्रवासी भारतीयों को उनके बच्चों को मातृभाषा सिखाने की भी सलाह दी।
उपराष्ट्रपति ने कहा कि भारत आगे बढ़ रहा है और आगामी कुछ वर्षों में तीसरी सबसे बड़ी अर्थव्यवस्था बन जाएगा। उन्होंने यह भी कहा कि जहां वैश्विक अर्थव्यवस्था में गिरावट आ रही है, भारत का प्रदर्शन बेहतर हो रहा है।
श्री नायडू ने प्रवासी भारतीयों को उस देश का सम्मान करने की सलाह दी जहां वह रह रहे हैं और उनके नियमों और विनियमनों का अनुसरण करने को कहा, जिन्होंने उन्हें शरण दी है। उन्होंने कहा कि उस देश के विकास के लिए सर्वश्रेष्ठ कार्य करें और इसके साथ-साथ अपनी मातृभूमि के लिए भी कुछ करें।
विभिन्न देशों के लगभग 50 प्रवासी भारतीय जो कर्नाटक, केरल, आंध्र प्रदेश, तेलंगाना, पंजाब इत्यादि राज्यों के रहने वाले हैं, ने उपराष्ट्रपति से मुलाकात की। सभी प्रवासी भारतीयों ने उनके लिए समय निकालने और उनके साथ बातचीत करने के लिए उपराष्ट्रपति की सराहना की।
सिख समुदाय के शिष्टमंडल ने उपराष्ट्रपति को करतारपुर साहिब गलियारे की पहल के लिए सराहना की एवं धन्यवाद दिया। प्रवासी भारतीयों ने विशिष्ट रूप से वाराणसी में प्रवासी भारतीय दिवस एवं कुंभ मेला में उनके लिए की गई व्यवस्थाओं और जहां भी वह गए लोगों द्वारा प्रदर्शित आवभगत एवं आत्मीयता की सराहना की।
रक्षा मंत्रालय
फ्लैग ऑफिसर कमांडिंग-इन-चीफ ने पूर्वी बेड़े के परिचालन से जुड़ी तैयारियों की समीक्षा की
वाइस एडमिरल अतुल कुमार जैन पीवीएसएम, एवीएसएम, वीएसएम फ्लैग ऑफिसर कमांडिंग-इन-चीफ  पूर्वी नौसेना कमान  ने चार दिनों तक समुद्र में पूर्वी बेड़े की परिचालन तैयारी और युद्ध-तत्परता की समीक्षा की। इस परिचालन तत्परता निरीक्षण में पूर्वी बेड़े के 22 जहाजों ने हिस्सा लिया। विषम परिस्थितियों में होने वाले हमलों, हथियारों से गोलीबारी, पनडुब्बी-रोधी ड्रिल सहित जहाजों को नष्ट करने के लिए की जाने वाली फायरिंग और बेड़े के युद्धाभ्यासों के दौरान अपने सैनिकों को सुरक्षित करने की रणनीति का प्रदर्शन इस समीक्षा के दौरान असल परिस्थितियों में किया गया। फ्लैग ऑफिसर कमांडिंग-इन-चीफ, ईएनसी ने कई जहाजों के बेड़ों का दौरा किया ताकि उनकी तैयारियों का सीधे तौर पर आकलन किया जा सके। उन्होंने इस दौरान जहाज में मौजूद जवानों से भी बातचीत की। देश की विशाल समुद्री सीमाओं और संपत्तियों की रक्षा में लगे जहाजों के बेड़ों ने अपनी बहुआयामी युद्ध क्षमता का प्रदर्शन किया।
कोविड-19 से उत्पन्न चुनौतियों के बावजूद, पूर्वी बेड़े ने गालवान संकट के चलते सामने आई घटनाओं को ध्यान में रखते हुए हिंद महासागर क्षेत्र में और उससे पार तक की सुरक्षा सुनिश्चित करने के लिए अपनी गतिविधियों में तेजी बनाकर रखी है। नौसेना के संचालन की पूरी व्यवस्था को कवर करने वाले अभ्यासों और उन्नति को यहां समुद्र में दर्शाया गया। बेड़े ने अपने विभिन्न नौसेना अभियानों के लिए अपने कौशल को बढ़ाने की प्रक्रिया को जारी रखा। भारतीय नौसेना ने मिशन-आधारित तैनाती और मानवीय सहायता और आपदा राहत मिशनों के लिए अपने जहाजों को नियमित रूप से उत्तरदायित्व क्षेत्र  में तैनात किया है। अपनी राजनयिक भूमिका अदा करते हुए भारतीय नौसेना ने पूर्वी बेड़े के जहाजों को बड़ी संख्या में अन्य देशों की नौसेनाओं के साथ मैत्रीपूर्ण द्विपक्षीय और बहुपक्षीय अभ्यासों में शामिल किया है।
प्रधानमंत्री कार्यालय
प्रधानमंत्री ने कोलकाता की अग्नि त्रासदी में हुई जनहानि पर गहरा शोक जताया
प्रधानमंत्री श्री नरेन्द्र मोदी ने कोलकाता में अग्नि त्रासदी के कारण हुई जनहानि पर गहरा दुख व्यक्त किया है।
एक ट्वीट में प्रधानमंत्री ने कहा, "कोलकाता में हुई अग्नि त्रासदी के कारण हुए जानमाल के नुकसान से दुखी हूं। दुख की इस घड़ी में, मेरी संवेदना शोक संतप्त परिवारों के साथ हैं। घायलों के शीघ्र अति शीघ्र स्वस्थ्य होने की कामना करता हूं।"
सूक्ष्म, लघु एवं मध्यम उद्यम मंत्रालय
खादी की बिक्री ने सभी रिकॉर्ड तोड़े; कनॉट प्लेस शोरूम में 1.29 करोड़ रुपये की अब तक की सबसे अधिक एक दिन में बिक्री दर्ज की गई
माननीय प्रधानमंत्री की अपील के फलस्वरूप, स्थानीय उत्पादों को खरीदने के लिए लोगों की भारी भीड़ ने खादी के लिए चमत्कार किया है। 30 अक्टूबर को, नई दिल्ली के कनॉट प्लेस में अपने प्रमुख आउटलेट पर खादी की एक दिन की बिक्री 1,29,05,000 रुपये  की थी, जो पिछले सभी रिकॉर्ड को पार कर गई थी। इससे पहले, 2 अक्टूबर 2019 को खादी की अब तक की सबसे अधिक एक दिन की बिक्री 1,28,33,000 रुपये  दर्ज की गई थी।
वर्ष 2016 के बाद से यह 13वां अवसर है, जब खादी की एक दुकान पर एक दिन में बिक्री 1 करोड़ रुपये से अधिक हो गई है। यह इस साल अक्टूबर में दूसरी बार भी है जब खादी की बिक्री 1 करोड़ रुपये से अधिक हो गई है; पिछला अवसर गांधी जयंती था; यानी 2 अक्टूबर 2021, जिसकी कुल बिक्री मूल्य 1.02 करोड़ रुपये है।
केवीआईसी के अध्यक्ष श्री विनय कुमार सक्सेना ने खादी की भारी बिक्री के लिए प्रधानमंत्री की बार-बार स्थानीय उत्पादों को खरीदने की अपील को जिम्मेदार माना है। खादी स्वदेशी का सबसे बड़ा प्रतीक है और माननीय प्रधानमंत्री की अपील ने खादी प्रेमियों की बढ़ती भावना और उत्सव के उत्साह को जोड़ा है। श्री सक्सेना ने कहा, "खादी की रिकॉर्ड बिक्री का आंकड़ा खादी की लगातार बढ़ती स्वीकार्यता और लोकप्रियता का प्रमाण है।”।
यह उल्लेखनीय है कि कोविड-19 युग में सरकार के “आत्मनिर्भर भारत” और “लोकल फॉर वोकल यानी स्थानीय के लिए मुखर” के कारण पर्यावरण के अनुकूल और हर्बल उत्पादों की मांग में कई गुना वृद्धि हुई है। केवीआईसी लगातार बढ़ते उपभोक्ता आधार को पूरा करने के लिए नए उत्पादों को जोड़ रहा है, जो इसके बिक्री के आंकड़ों से भी प्रदर्शित हो रहा है।
नई दिल्ली के कनॉट प्लेस के खादी शोरूम में एक दिन में सबसे अधिक बिक्री
|
|
दिनांक
|
|
बिक्रीरुपये में
|
|
22अक्टूबर, 2016
|
|
1.16 करोड़
|
|
17अक्टूबर, 2017
|
|
1.17 करोड़
|
|
02अक्टूबर, 2018
|
|
1.06 करोड़
|
|
13अक्टूबर, 2018
|
|
1.25 करोड़
|
|
20अक्टूबर, 2018
|
|
1.02 करोड़
|
|
17नवम्बर, 2018
|
|
1.03 करोड़
|
|
02अक्टूबर, 2019
|
|
1.28 करोड़
|
|
02अक्टूबर, 2020
|
|
1.02 करोड़
|
|
24अक्टूबर, 2020
|
|
1.06 करोड़
|
|
7नवम्बर, 2020
|
|
1.06 करोड़
|
|
13नवम्बर, 2020
|
|
1.11 करोड़
|
|
02अक्टूबर, 2021
|
|
1.02 करोड़
|
|
30अक्टूबर, 2021
|
|
1.29 करोड़